
Láthatatlan hajléktalan

A városi átlagember naponta többször találkozik hajléktalanokkal, legtöbbször átnéz rajtuk, megpróbál nem tudomást venni róluk. Annak ellenére, hogy legtöbbünknek semmilyen tapasztalata nincs a hajléktalanokkal a hétköznapi negatív élményeket leszámítva, ami nagyjá-ból a koldulásra van lekorlátozva, egy elég komplex képet alkotunk a fejünkben személyükről, személyiségükről, történetükről. Hajléktalanokat meginterjúvolva és az interjúkat felhasználva célom egy olyan tér megalkotása, ami a nézőt kibillenti hétköznapi gondolati síkjából, ahol saját maga kérdőjelezi meg a témáról alkotott képét. Az interaktív installációban a nézőnek alkalma nyílik megismerni egyes hajléktalanok történeteit, világát, életét, mindezt egy interaktív közeg-ben, ahol a történetmesélést a néző irányítja jelenlétével illetve az installációs térben való moz-gásával.
Az installáció terét a hajléktalanokat szimbolizáló szobrok alkotják, illetve projektorok formálják a helyszínt a tér falait bevetítve. Az installációban alapállapotban nem láthatóak a hajléktalanszobrok, a vetítés igyekszik elrejteni őket a szem elől, azonban a látogató felfedez-heti, és ezzel életre keltheti a szobrokat. A nézők pozícióját mozgásérzékelőkkel figyelem, és helyzetükhöz illetve mozgásukhoz interakciót rendelek. A néző az installáció terébe belépve egy sebesen mozgó városban találja magát. Ahogyan közeledik a szobrokhoz, amik alig kive-hetően bújnak el a vetítésben, a város folyamatosan lassul. Amikor közel ér az egyik szoborhoz, egy hajléktalanról felvett videó anyag jelenik meg a szobron, mintha az nem egy szobor lenne, hanem egy élő ember. A hajléktalan addig mesél, ameddig a néző bizonyos közelségben tartóz-kodik. Ha a néző úgy dönt, bármikor tovább állhat, interakcióba léphet a másik szoborral is.
Az installációhoz szükséges kellékek: körülbelül 60nm-es sötétíthető tér, homogén fe-hér felületekkel, falakkal, 3 db projektor – FullHD, 2 db Microsoft Kinect, 3 db szoborhoz alapanyag, 4 db hangfal.



